《雪作》
宋代·陈元晋

帘卷虚堂晓，儿童笑语哗。
恍疑开月窟，浑是散天花。
竹里闻清响，江边看玉槎。
访梅好兴去，着屐过邻家。

作者简介：宋抚州崇仁人，原本蜀人，字明父。宁宗嘉定四年进士。授雩都尉，迁知福州、融州，累官邕管安抚使。嗜学好义，居官有政声。尝建渔墅书院。为文多愤世嫉俗之言，指陈当时利病极痛切。有《渔墅类稿》。